‘ใบโพธิ์’ชี้โพรง2มิ.ย.นี้การเมืองยุติขึ้นดอกแน่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ศูนย์วิจัยไทยพาณิชย์ ชี้หากสถานการณ์การเมืองสงบเร็ว อาจเห็นขึ้นดอกเบี้ยนโยบายในเดือน มิ.ย.
ศูนย์วิจัยเศรษฐกิจและธุรกิจธนาคารไทยพาณิชย์ ได้ออกบทวิเคราะห์กรณีที่ธนาคารแห่งประเทศไทย (ธปท.) คงอัตราดอกเบี้ยนโยบายที่ 1.25% โดยระบุว่า การที่ ธปท. ยังไม่ปรับขึ้นดอกเบี้ย เนื่องจากความเสี่ยงด้านสถานการณ์การเมืองที่จะกระทบต่อการขยายตัวของเศรษฐกิจในระยะต่อไป แม้ว่าดัชนีชี้วัดทางเศรษฐกิจต่างๆ ในไตรมาสแรกจะบ่งบอกว่าเศรษฐกิจกำลังฟื้นตัวอย่างต่อเนื่อง แต่ที่ยังไม่ปรับขึ้นดอกเบี้ยในครั้งนี้ เพราะความเสี่ยงจากสถานการณ์การเมืองในประเทศที่เพิ่มสูงขึ้น เป็นปัจจัยสำคัญที่ส่งผลกระทบต่อความเชื่อมั่น การท่องเที่ยว การบริโภค และการลงทุน
สำหรับทิศทางดอกเบี้ยยังเป็นขาขึ้น ดังนั้นหากสถานการณ์การเมืองสงบเร็ว ผลกระทบต่อเศรษฐกิจไม่มาก ก็น่าจะเปิดโอกาสให้ ธปท. ปรับขึ้นดอกเบี้ยสู่ระดับปกติมากขึ้นได้ในการประชุมคณะกรรมการนโยบายการเงิน (กนง.) วันที่ 2 มิ.ย.นี้
อย่างไรก็ตาม คงต้องจับตาดูรายงานแนวโน้มเงินเฟ้อของ ธปท. ในวันที่ 29 เม.ย. ที่จะถึงนี้ รายงานชุดนี้จะบอกให้รู้ถึงมุมมองต่อแนวโน้มอัตราเงินเฟ้อและการขยายตัวทางเศรษฐกิจ รวมถึงจะมีการประเมินผลกระทบจากปัญหาการเมืองด้วย